เกาะโฟลเร็ซ

โฟลเร็ซ (อินโดนีเซีย: Flores) เป็นเกาะในหมู่เกาะซุนดาน้อยซึ่งเป็นกลุ่มเกาะในภาคตะวันออกของประเทศอินโดนีเซีย เกาะนี้เป็นเกาะที่ใหญ่ที่สุดในจังหวัดนูซาเติงการาตะวันออก โดยมีพื้นที่ 14,250 ตร.กม. เกาะนี้มีประชากร 1,878,875 คน จากสำมะโน ค.ศ. 2020 (รวมเกาะริมชายฝั่งหลายเกาะ) ซึ่งรวมประชากรในเกาะโกโมโดและเกาะรินจาที่อยู่ริมฝั่งตะวันตก (แต่ไม่รวมกลุ่มเกาะโซโลร์ที่อยู่ทางตะวันออกของเกาะโฟลเร็ซ) จำนวนประมาณการอย่างเป็นทางการในช่วงกลาง ค.ศ. 2024 อยู่ที่ 2,014,110 คน เมืองใหญ่ที่สุดบนเกาะคือเอ็นเดและเมาเมเร ชื่อ Flores มาจากภาษาโปรตุเกสที่แปลว่า "ดอกไม้" โฟลเร็ซตั้งอยู่ทางทิศตะวันออกของเกาะซุมบาวาและเกาะโกโมโด ทางทิศตะวันตกของเกาะเลิมบาตาและกลุ่มเกาะอาโลร์ และทางทิศตะวันตกเฉียงเหนือของเกาะติมอร์ อีกฟากหนึ่งของช่องแคบซุมบาทางทิศใต้เป็นที่ตั้งของเกาะซุมบา และพ้นทะเลโฟลเร็ซขึ้นไปทางทิศเหนือเป็นที่ตั้งของเกาะซูลาเวซี ในบรรดาเกาะทั้งหมดที่ประกอบเป็นดินแดนอินโดนีเซีย โฟลเร็ซเป็นเกาะที่มีประชากรมากที่สุดเป็นอันดับที่ 10 รองจากเกาะชวา, เกาะสุมาตรา, เกาะบอร์เนียว (กาลีมันตัน), เกาะซูลาเวซี, เกาะนิวกินี, เกาะบาหลี, เกาะมาดูรา, เกาะลมบก และเกาะติมอร์ และยังเป็นเกาะที่มีพื้นที่มากที่สุดเป็นอันดับที่ 10 ของอินโดนีเซียอีกด้วย ก่อนการมาของมนุษย์สมัยใหม่ เกาะโฟลเร็ซเคยมี Homo floresiensis มนุษย์โบราณขนาดเล็ก อาศัยอยู่ รากศัพท์ ชื่อเกาะ Flores ในสมัยใหม่มาจากชื่อที่ชาวโปรตุเกสตั้งให้ ซึ่งต่างจากเกาะส่วนใหญ่ในกลุ่มเกาะอินโดนีเซีย Sareng Orin Bao (1969) รายงานว่า ประเพณีมุขปาฐะของภูมิภาคซิกการะบุที่มาชื่อเดิมของเกาะว่า นูซานีปา (Nusa Nipa) หมายถึง 'เกาะมังกร' หรือ เกาะงู (Nipa nai หมายถึง "งูเลื้อยขึ้น"; kaju nipa nai เป็นชื่อต้นไม้ที่ไม่สามารถระบุชนิดได้ ซึ่งมีเปลือกต้นคล้ายหนังงู แต่คำนี้ยังสามารถหมายถึง "ไม้ลอยน้ำ" หรือไม้ชนิดใดก็ได้ที่ถูกน้ำท่วมพัดมา) Forth กล่าว่า "'Nusa Nipa' เป็นชื่อที่ปัจจุบันได้รับการยอมรับอย่างกว้างขวางในเกาะโฟลเร็ซว่าเป็นชื่อพื้นเมืองของเกาะทั้งหมด แม้ว่า Sareng Orin Bao (1969) ยกหลักฐานมากมายมาสนับสนุนการตีความนี้ แต่ก็ยังไม่แน่ใจว่านี่เป็นการใช้แบบดั้งเดิมจริงหรือไม่ หรืออย่างน้อยก็เป็นการใช้คำที่รู้จักกันทั่วทั้งเกาะโฟลเร็ซ" นอกจากนี้ยังมีการใช้ชื่อ Tandjoeng Bunga หรือ Tanjung Bunga และ Pulau Bunga เช่นกัน ส่วนตะวันออกของเกาะ เดิมเรียกว่า โกปนได (Kopondai) ถูกชาวโปรตุเกสเรียกเป็น กาบูดึโฟลรึช (Cabo de Flores, แปลว่า "แหลมดอกไม้") เนื่องจากในบริเวณนั้นมีต้นหางนกยูงฝรั่งออกดอกบานสะพรั่ง ประวัติ ก่อนประวัติศาสตร์ ก่อนการมาของมนุษย์สมัยใหม่ เกาะโฟลเร็ซมี Homo floresiensis มนุษย์โบราณขนาดเล็ก อาศัยอยู่ บรรพบุรุษของ Homo floresiensis aดินทางมาถึงเกาะในช่วง 1.3 ถึง 1 ล้านปีก่อน เมื่อ ค.ศ. 2015 มีการค้นพบซากบางส่วนของบุคคลจำนวน 15 คน และฉันทามติส่วนใหญ่คือซากเหล่านี้แสดงถึงสายพันธุ์ที่แตกต่างกัน เนื่องจากมีความแตกต่างทางกายวิภาคจากมนุษย์ยุคใหม่ หลักฐานล่าสุดแสดงให้เห็นว่า Homo floresiensis น่าจะสูญพันธุ์ไปเมื่อ 50,000 ปีที่แล้ว ซึ่งเป็นช่วงเวลาเดียวกับที่มนุษย์ยุคใหม่มาถึงกลุ่มเกาะนี้ ประวัติศาสตร์สมัยใหม่ ชาวเมลานีเชียอาจเป็นชนกลุ่มแรกที่เข้ามายังพื้นที่นี้อย่างเร็วสุดเมื่อ 30,000 ปีก่อน ค.ศ. หมายเหตุ อ้างอิง บรรณานุกรม แหล่งข้อมูลอื่น วิกิมีเดียคอมมอนส์มีสื่อเกี่ยวกับ Flores, Indonesia "Flores (1.)" . Encyclopædia Britannica. Vol. IX (9th ed.). 1879. p. 337. Flores & Komodo – History เก็บถาวร 24 มีนาคม 2010 ที่ เวย์แบ็กแมชชีน